Diari Oficial de la Generalitat Valenciana


Sumari del DOGV 1408, del 24-10-1990 (1990/819121)

RESOLUCIÓ de 19 d'octubre de 1990, del Director de l'Institut Valencià d'Administració Pública, per la qual convoca una beca d'investigació sobre Administració Pública i Canvi Social.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1408

Data del DOGV
:   24-10-1990

Secció del DOGV
:   ALTRES DISPOSICIONS

Número del document
:   1990/819121


Data del document
:   19-10-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 19 d'octubre de 1990 del Director de l'Institut Valencià d'Administració Pública, per la qual es convoca una beca d'investigació sobre Administració Pública i canvi social.  
L'Institut Valencià d'Administració Pública, després de considerar la necessitat de promoure tasques d'investigació i documentació, convoca concurs públic per tal d'adjudicar una beca per a la realització d'un treball sobre Administració pública i canvi social.  
Aquesta convocatòria es regirà per les bases següents:  
1. Podran concursar totes aquelles persones amb coneixements sobre el tema objecte de la convocatòria amb àmplia experiència docent en el camp de la Sociologia, la Investigació i la Planificació Social.  
2. El treball haurà d'estar realitzat en el termini de dotze mesos.  
3. La dotació total econòmica de la beca serà de 1.000.000 de pessetes que percebrà la persona adjudicatària en dotze mensualitats.  
4. Les sol·licituds per a concursar hauran d'adreçar-se, en el termini de 10 dies naturals a partir de la publicació d'aquesta convocatòria al Diari Oficial de la Generalitat Valenciana, al Director de l?Institut Valencià d'Administració Pública, carrer del Museu, número 3, València 46931, i s'hi adjuntarà la documentació següent:  
a) Currículum, amb exposició dels mèrits acadèmics i professionals, a més dels treballs i publicacions científiques realitzades.  
b) Memòria sobre el tema del treball que ha de realitzar-se.  
5. El jurat que avaluarà les sol·licituds, el qual podrà, si ho creu convenient, mantindre una entrevista amb les persones concursants, acordarà l'adjudicació a la persona que done mes garanties per a realitzar el treball proposat, i el composarà el Director de l?Institut Valencià d'Administració Pública, la Secretaria Administrativa de la Conselleria d'Administració Pública i el Cap d'Àrea de Selecció i Formació de l?Institut Valencià d'Administració Pública.  
6. La persona seleccionada estarà en comunicació amb l'Institut Valencià d'Administració Pública, el qual podrà requerir-li l'estat del treball i efectuar-ne indicacions sobre el desenvolupament, per tal de garantir la finalitat pràctica d'aquest. Així mateix l'Institut Valencià d'Administració Pública fixarà el règim de treball.  
7. L'incompliment per part de la persona adjudicatària de les condicions de la clàusula anterior determinarà la suspensió de les percepcions econòmiques.  
8. La resolució i el resultat del concurs, i també la resta de decisions i judicis del jurat, seran inapel·lables. En tot cas, cal entendre, en aquest sentit, que la participació en el concurs suposa l'acceptació expressa de les bases de la convocatòria i resolució.  
València, 19 d'octubre de 1990.   
El director de l?Institut Valencià d'Administració Pública: Rafael de Juan i Fenollar.